Breaking News: ทรู-ดีแทค เซ็น MOU เตรียมควบรวมธุรกิจ เปิดทางทรูขึ้นเบอร์ 1 ครองตลาดโทรคมนาคมไทย คาดเตรียมแถลงการณ์ร่วมกัน บ่ายนี้ - FINNOMENA
ทรู-ดีแทค เซ็น MOU เดินหน้าเจรจาความร่วมมือทางธุรกิจ เตรียมแถลงรายละเอียดร่วมกันช่วงบ่ายวันนี้
22 พ.ย. 2564

ทรู-ดีแทค เซ็น MOU เดินหน้าเจรจาความร่วมมือทางธุรกิจ เตรียมแถลงรายละเอียดร่วมกันช่วงบ่ายวันนี้
เช้านี้ (22 พ.ย.) ทรู คอร์ปอเรชั่น ส่งหนังสือแจ้งตลาดหลักทรัพย์ฯ เกี่ยวกับมติบอร์ดในการศึกษาความเป็นไปได้ในการควบบริษัทร่วมกับโทเทิ่ล แอ็คเซ็ส คอมมูนิเคชั่น และ รับทราบความประสงค์ในการทำคำเสนอซื้อหลักทรัพย์ทั้งหมดของบริษัทฯ โดยสมัครใจแบบมีเงื่อนไขก่อนการทำคำเสนอซื้อ (Conditional Voluntary Tender Offer)
โดยที่ประชุมของทรู คอร์ปอเรชั่น ได้อนุมัติให้บริษัทฯ เข้าทำบันทึกความตกลงเบื้องต้นแบบไม่มีผลผูกพัน (Non -Binding Memorandum of Understanding: MOU) ร่วมกับดีแทค เพื่อบันทึกความประสงค์ในการพิจารณาและศึกษาการรวมธุรกิจด้วยวิธีการควบบริษัท (Amalgamation) ภายใต้บทบัญญัติของ พ.ร.บ. บริษัทมหาชนจำกัด พ.ศ. 2535
นอกจากนี้ ทรู-ดีแทค ได้พิจารณากำหนดอัตราการจัดสรรหุ้น (Swap Ratio) สำหรับการจัดสรรหุ้นในบริษัทใหม่ที่เกิดจากการควบบริษัท (“บริษัทใหม่” )ให้แก่ผู้ถือหุ้นในอัตราส่วนดังนี้ 1 หุ้นเดิมในทรูต่อ 2.40072 หุ้นในบริษัทใหม่ และ 1 หุ้นเดิม ในดีแทคต่อ 24.53775 หุ้นในบริษัทใหม่
ทั้งนี้ อัตราการจัดสรรหุ้นข้างต้นกำหนดขึ้นจากสมมุติฐานว่าภายหลังการควบบริษัทบริษัทใหม่จะมีหุ้นที่ออกและจำหน่ายแล้วทั้งหมดจำนวน 138,208,403,204 หุ้นโดยมีมูลค่าที่ตราไว้หุ้นละ 1 บาท
การควบรวมธุรกิจของทั้ง 2 บริษัท จะทำให้บริษัทใหม่กลายเป็นผู้ให้บริการที่มีส่วนแบ่งตลาดมากเป็นอันดับ 1 ของประเทศ ด้วยฐานลูกค้ามากกว่า 51 ล้านเลขหมาย (ทรูมูฟเอช มี 32 ล้านเลขหมาย และดีแทค 19 ล้านเลขหมาย) มากกว่า เอไอเอส หรือ บมจ.แอดวานซ์ อินโฟร์ เซอร์วิส ที่มีฐานลูกค้า 43.7 ล้านเลขหมาย ณ ไตรมาส 3/2564
อย่างไรก็ตาม การควบรวมธุรกิจของทั้งคู่จะต้องเผชิญกับความท้าทายในการจัดการรูปแบบธุรกิจภายใต้การกำกับดูแลของกสทช.
โดยคาดว่าในช่วง 13:00 ของวันนี้ ทั้งสองบริษัทจะเตรียมแถลงรายละเอียดร่วมกันผ่านระบบออนไลน์
อ้างอิง: https://www.set.or.th/set/pdfnews.do?newsId=16375381986171&sequence=0
https://www.prachachat.net/ict/news-806561
https://mgronline.com/cyberbiz/detail/9640000115524
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ทรู-ดีแทค
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA